PATVIRTINTA

 Raseinių rajono savivaldybės

 tarybos 2021 m. d.

 sprendimu Nr. TS-

 **SENIŪNAIČIŲ RINKIMO ~~IR ATŠAUKIMO~~ TVARKOS APRAŠAS**

**I SKYRIUS**

**BENDROSIOS NUOSTATOS**

 1. Seniūnaičių rinkimo **~~ir atšaukimo~~** tvarkos aprašas (toliau – Aprašas) reglamentuoja Raseinių rajono savivaldybės gyvenamųjų vietovių (seniūnaitijų) bendruomenių atstovų – seniūnaičių - rinkimo ~~ir atšaukimo~~ tvarką.

 2. Seniūnaitijų gyventojai, turintys teisę rinkti Raseinių rajono savivaldybės tarybą, Lietuvos Respublikos vietos savivaldos įstatymo ir šio Aprašo nustatyta tvarka renka gyvenamosios vietovės bendruomenės atstovus – seniūnaičius.

 3. Išrinkus Raseinių rajono savivaldybės (toliau – Savivaldybės) tarybą, surengtuose seniūnaičių rinkimuose seniūnaitis renkamas 4 metams, bet ne ilgiau negu iki išrinkus Savivaldybės tarybą surengtuose seniūnaičių rinkimuose bus išrinktas seniūnaitis**. Jeigu seniūnaitis išrenkamas naujuose seniūnaičio rinkimuose likus ne daugiau kaip metams iki savivaldybės tarybos rinkimų, artimiausiuose seniūnaičių rinkimuose toje seniūnaitijoje seniūnaitis nerenkamas ir tokio seniūnaičio kadencija trunka iki kitų seniūnaičių rinkimų, tai yra ilgiau negu 4 metus.**

 4. Seniūnaitis dirba visuomeniniais pagrindais.

**II SKYRIUS**

**SENŪNAIČIŲ RINKIMŲ DATOS PASKELBIMAS**

 5. Seniūnaičių rinkimai organizuojami ne vėliau kaip per 6 mėnesius nuo tos dienos, kai į pirmąjį Savivaldybės tarybos posėdį susirenka ir prisiekia išrinktos Savivaldybės tarybos nariai. Seniūnaičių rinkimus ir jų datą skelbia Savivaldybės administracijos direktorius arba Savivaldybės administracijos direktoriaus pavedimu – seniūnas.

 6. Seniūnaičių rinkimų data paskelbiama ne vėliau kaip likus 15 dienų iki rinkimų.

 7. Pirmalaikiai seniūnaičių rinkimai organizuojami šio Aprašo ir Vietos savivaldos įstatymo nustatyta tvarka.

 8. Seniūnaičių rinkimų data, rinkimo būdas, vieta, rinkimų grafikas, organizatorius ir kita aktuali informacija apie rinkimus skelbiama Savivaldybės interneto svetainėje [www.raseiniai.lt](http://www.raseiniai.lt), viešai Savivaldybės ir tos seniūnijos, kurioje bus vykdomi rinkimai, patalpose, skelbimų lentose (ten, kur jos oficialiai įrengtos) ir vietinėse informavimo priemonėse.

**III SKYRIUS**

**KANDIDATŲ Į SENIŪNAIČIUS KĖLIMAS**

9. Kandidatu į seniūnaičius gali būti siūlomas pilnametis seniūnaitijos gyventojas, deklaravęs gyvenamąją vietą toje seniūnaitijoje, kurioje jo kandidatūra siūloma į seniūnaičius bei atitinkantis kitus Vietos savivaldos įstatyme nustatytus reikalavimus.

 10. Kandidatus į seniūnaičius gali siūlyti tik tos seniūnaitijos, kurioje renkamas seniūnaitis, gyventojai, bendruomeninės organizacijos.

 11. Kandidatų registracija pradedama po seniūnaičio rinkimų datos paskelbimo šio Aprašo 8 punkte nustatyta tvarka, o baigiama likus trims dienoms iki rinkimų.

 12. Dokumentai dėl siūlomų kandidatų į seniūnaičius teikiami raštu seniūnijos, kurios veiklos teritorijai priskirta seniūnaitija, seniūnui. Kartu su siūlymu pateikiamas laisvos formos rašytinis kandidato sutikimas. Siūlymas turi būti pasirašytas gyventojų arba pridėta patvirtinta susirinkimo protokolo kopija ar jo išrašas, jeigu kandidatą siūlo bendruomeninė organizacija. Siūlymai su priedais registruojami seniūnijos gaunamų dokumentų apskaitos registre.

 13. Seniūnas kandidatų į seniūnaičius sąrašą skelbia Aprašo 8 punkte nustatyta tvarka.

 14. Kandidatas gali atšaukti savo kandidatūrą iki rinkimų, pateikęs seniūnui rašytinį atsisakymą kandidatuoti.

 15. Seniūnaičių rinkimai galimi, jei įregistruojamas bent vienas kandidatas.

**IV SKYRIUS**

**SENIŪNAIČIŲ RINKIMO TVARKA SENIŪNAITIJOSE**

 16. Seniūnaitijose, **~~kuriose gyvena ne daugiau kaip 500 ir daugiau kaip 500 gyventojų,~~** seniūnaičiai renkami gyventojų susirinkime **arba gyventojams balsuojant raštu ar elektroninių ryšių priemonėmis savivaldybės interneto svetainėje.** ~~kurį organizuoja seniūnas.~~ **Už seniūnaičių rinkimų organizavimą atsakingas tos seniūnijos seniūnas.**

 17. Gyventojų susirinkimui pirmininkauja seniūnas, seniūno pavaduotojas ar vyriausiasis specialistas. Susirinkimo sekretoriaus funkcijas atlieka kitas seniūnijoje dirbantis darbuotojas.

 18. Prieš pradedant balsavimo procedūras, susirinkimo pirmininkas pateikia susirinkime dalyvaujantiems gyventojams registracijos lapą ir paprašo visus dalyvaujančius užsiregistruoti.

 19. Po to, kai gyventojai užsiregistruoja iš susirinkusių seniūnaitijos gyventojų išrenkami ne mažiau kaip du gyventojai (ne kandidatai į seniūnaičius), kurie balsavimo metu skaičiuos balsus.

 20. Seniūnaitis gyventojų susirinkime renkamas atviru balsavimu gyventojams pakeliant rankas.

 21. Susirinkimo pirmininkas paskelbia kandidatų į seniūnaičius sąrašą. Kandidatai surašomi jame abėcėlės tvarka pagal pavardes. Kiekvienam kandidatui suteikiama teisė prisistatyti. Prisistatymui skiriama iki 10 minučių. Po prisistatymo kandidatui gali būti užduodami klausimai. Klausimų ir atsakymų trukmė – iki 15 minučių. Baigus pasisakymus ir klausimus balsuojama už kiekvieną kandidatą atvirai. Balsuoti galima tik už vieną kandidatą.

 22. Išrinktas seniūnaičiu laikomas tas kandidatas, kuris surinko daugiausiai susirinkime dalyvavusių gyventojų balsų. Balsams tarp kandidatų pasiskirsčius po lygiai skelbiamas pakartotinis balsavimas, rinkimuose dalyvaujant ir balsuojant už lygiai balsų surinkusius kandidatus.

 23. Susirinkimo bei balsavimo rezultatai įforminami protokolu, kuris saugomas seniūnijoje. Protokolą pasirašo susirinkimo pirmininkas ir sekretorius. Susirinkimo protokole privalo būti įrašyta: susirinkimo data, protokolo numeris, rinkimų pradžia ir pabaiga, komisijos pirmininkas, nariai ir sekretorius, rinkimuose dalyvavusių gyventojų skaičius, kandidatai į seniūnaičius bei jų gauti balsai, daugiausia balsų surinkęs kandidatas ir kita svarbi informacija.

 24. Užpildžius protokolą ir jį pasirašius susirinkimo pirmininkas paskelbia balsavimo rezultatus.

 25. Protokolo kopija ne vėliau kaip per 3 darbo dienas perduodama Raseinių rajono savivaldybės administracijos direktoriui.

 26. Rinkėjai, nesutinkantys su balsavimo rezultatais, iš karto po rinkimų turi teisę raštu teikti pastabas ir pretenzijas. Pastabos ir pretenzijos pridedamos prie protokolo kopijos ir su ja perduodamos Raseinių rajono savivaldybės administracijos direktoriui. Išnagrinėjus pastabas ir pretenzijas, visa medžiaga grąžinama seniūnijai ir joje saugoma.

 27. Išrinktam seniūnaičiui ne vėliau kaip per 10 darbo dienų po rinkimų įteikiamas administracijos direktoriaus nustatytos formos seniūnaičio pažymėjimas, kurį pasirašo meras.

**V SKYRIUS**

**~~SENIŪNAIČIO ATŠAUKIMO TVARKA~~**

 28. **~~Seniūnaitį atšaukia iš pareigų Raseinių rajono savivaldybės administracijos direktorius įsakymu, jeigu nepasitikėjimą seniūnaičiu pareiškia seniūnas motyvuotu teikimu ar ne mažiau kaip 5 procentai seniūnaitijos gyventojų, turinčių teisę rinkti seniūnaitį.~~**

 **~~29. Seniūnaitijos gyventojai, norėdami atšaukti seniūnaitį iš pareigų, parengia raštą, kuriame nurodo datą, siūlomo atšaukimo priežastis, savo gyvenamąją vietą, vardą ir pavardę bei pasirašo. Raštas pateikiamas atitinkamos seniūnijos seniūnui, kuris patikrina, ar nepasitikėjimą pareiškę gyventojai yra tos seniūnaitijos gyventojai. Seniūnas taip pat pasiūlo seniūnaičiui, kuriam pareikštas nepasitikėjimas, pateikti į pareikštą nepasitikėjimą savo argumentus (pastabas) raštu. Patikrintas raštas su seniūno patvirtinimu, kad jį pasirašė tos seniūnaitijos gyventojai, kartu su seniūnaičio pateiktais argumentais (pastabomis) pateikiamas Raseinių rajono savivaldybės administracijos direktoriui. Jei argumentai (pastabos) per seniūno nustatytą terminą nepateikiamos, tai raštas teikiamas be jų. Įsakymas dėl seniūnaičio atšaukimo parengiamas per 5 darbo dienas ir pateikiamas seniūnijos seniūnui, apie tai paskelbiama savivaldybės interneto svetainėje, seniūnijos patalpose bei atitinkamos seniūnaitijos skelbimų lentose. Įsakymą dėl atšaukimo seniūnaičiui įteikia pasirašytinai atitinkamos seniūnijos seniūnas.~~**

**GYVENTOJŲ BALSAVIMO ELEKTRONINIŲ RYŠIŲ PRIEMONĖMIS SAVIVALDYBĖS INTERNETO SVETAINĖJE ORGANIZAVIMO TVARKA**

**28. Renkant seniūnaičius elektroninėmis ryšių priemonėmis, gyventojai balsuoja naudodamiesi savivaldybės interneto svetainėje www.raseiniai.lt seniūnaičių rinkimų balsavimo moduliu, identifikuojantis per Elektroninius valdžios vartus. Apie vyksiančius rinkimus skelbiama Aprašo 8 punkte nustatyta tvarka.**

**29. Išrinktas seniūnaičiu laikomas tas kandidatas, kuris surinko daugiausiai balsų. Jeigu kandidatai surinko vienodą balsų skaičių, vykdomas pakartotinis balsavimas elektroninėmis ryšių priemonėmis dėl vienodai daugiausiai balsų surinkusių kandidatų.**

**30. Komisija, sudaryta administracijos direktoriaus įsakymu iš ne mažiau kaip 3 asmenų, suskaičiuoja balsavimo rezultatus ir juos įformina protokolu. Protokolą pasirašo komisijos pirmininkas, sekretorius, komisijos nariai.**

**31. Balsavimo rezultatai skelbiami Raseinių rajono savivaldybės interneto svetainės www.raseiniai.lt „Naujienų“ skiltyje.**

**32. Balsavimo rezultatai saugomi savivaldybės interneto svetainės www.raseiniai.lt duomenų bazėje.**

**VI SKYRIUS**

**GYVENTOJŲ BALSAVIMO RAŠTU ORGANIZAVIMO TVARKA**

**33. Ne vėliau kaip prieš vieną kalendorinę dieną seniūnija parengia patalpą ir registracijos, balsavimo raštu lapus. Balsavimo raštu lapai turi būti pažymėti seniūnijos antspaudu.**

**34. Renkant seniūnaičius balsavimo raštu būdu, seniūnija parengia gyventojų balsavimo raštu lapą, kurioje nurodoma kandidato į seniūnaičius vardas, pavardė. Balsavimo raštu lapai turi būti antspauduoti seniūnijos antspaudu.**

**35. Balsavimo raštu lapai pildomi seniūnijos paruoštoje patalpoje rinkimų dieną nuo 9.00 val. iki 18.00 val., (savivaldybės administracijos direktorius įsakymu gali nustatyti kitas balsavimo raštu lapų pildymo valandas) užpildyti balsavimo raštu lapai metami į balsadėžę.**

**36. Išrinktas seniūnaičiu laikomas tas kandidatas, kuris surinko daugiausiai balsų.**

**37. Komisija, sudaryta administracijos direktoriaus įsakymu iš ne mažiau kaip 3 asmenų, rinkimų dieną po 18.00 val. suskaičiuoja rezultatus. Visi duomenys yra protokoluojami. Protokolą pasirašo komisijos pirmininkas, sekretorius, komisijos nariai. Negaliojantys balsavimo raštu lapai: nenustatyto pavyzdžio balsavimo raštu lapas, nepažymėtas balsavimo raštu lapas, pažymėtas daugiau kaip vieną kartą balsavimo raštu lapas, balsavimo raštu lapas pažymėtas, tačiau neįmanoma nustatyti gyventojo išreikštos valios.**

**38. Rezultatai skelbiami Raseinių rajono savivaldybės interneto svetainės www.raseiniai.lt „Naujienų“ skiltyje.**

**39. Kandidatų į seniūnaičius balsavimo raštu lapai ir protokolas saugomi seniūnijoje. Protokolo kopija pateikiama Raseinių rajono savivaldybės administracijos direktoriui Aprašo 25 punkte nustatyta tvarka.**

**VII SKYRIUS**

**BAIGIAMOSIOS NUOSTATOS**

 **40.  Seniūnaitis turi teisę atsisakyti savo įgaliojimų pateikęs seniūnui prašymą, kartu grąžindamas išduotą seniūnaičio pažymėjimą.** **Jeigu seniūnaitis atsisako savo įgaliojimų, negali atlikti pareigų dėl neįgalumo ar netekto darbingumo arba miršta, organizuojami nauji seniūnaičio rinkimai šio aprašo nustatyta tvarka.**

41. Pakartotiniai seniūnaičių rinkimai organizuojami šio Aprašo ir Vietos savivaldos įstatymo nustatyta tvarka.

 42. Iki seniūnaičio pažymėjimo išdavimo paaiškėjus aplinkybėms, dėl kurių išrinktas seniūnaitis negali eiti seniūnaičio pareigų, šio seniūnaičio įgaliojimai panaikinami Savivaldybės administracijos direktoriaus įsakymu ir suteikiami įgaliojimai kitam daugiausia balsų toje seniūnaitijoje surinkusiam kandidatui į seniūnaičius. Jeigu kito kandidato nėra, rengiami pakartotiniai rinkimai.

 **43. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą, laikymąsi ir įgyvendinimą.**

 44. Aprašo nuostatų įgyvendinimo kontrolę atlieka Savivaldybės administracijos direktoriaus pavaduotojas.

 45. Aprašas gali būti keičiamas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_